Ehitajate tee

Ehitajate tee (endine Haabersti tee) on tänav Tallinnas, mis asub Nõmme, Mustamäe ja Haabersti linnaosas. See kulgeb läbi Nõmme, Vana-Mustamäe, Mustamäe, Kadaka, Väike-Õismäe ja Veskimetsa asumi.

Ehitajate tee algab Nõmmelt Pärnu maantee, Vana-Pärnu maantee ja Jaama tänava ristmikult ning kulgeb üldiselt loodesse. Ta ristub Suusa tänavaga (vasakult) ja Piiri tänavaga (risti), läheb Mustamäe suusasilla alt läbi ja Mustamäe nõlvast alla, ristub Üliõpilaste teega (vasakult), Sõpruse puiesteega (paremalt), Akadeemia teega (vasakult), Keskuse tänavaga (paremalt), Eduard Vilde teega (risti), A.H. Tammsaare teega (paremalt), Kadaka teega (risti) ja Järveotsa teega (vasakult) ning lõpeb Paldiski maantee ja Rannamõisa tee ristmikul.

Tänav on umbes 4 km pikk. Selle suurim majanumber on 148.

Ehitajate teel asub Tallinna Tehnikaülikool, mille aadress on Ehitajate tee 5.

Ehitajate teel on mitu fooriga reguleeritavat ristmikku ja Tehnikaülikooli ees fooriga reguleeritav jalakäijate ülekäigukoht. Teel on ka kaks ringristmikku: üks Akadeemia tee ja Sõpruse puiesteega ning Rocca al Mare ringristmik Paldiski maantee ja Rannamõisa teega.

Minevikus oli teel kolmaski ringristmik Kadaka tee ja Tammsaare teega. Liikluskoormuse suurenedes jäi see aga liiklusvoole kitsaks ja tuli ümber korraldada. Ristmikust pisut kagus suunati Ehitajate tee kirdesse, kuhu tehti eraldi T-kujuline ristmik Tammsaare teega. Selles kohas Ehitajate tee katkeb. Kui ristmikul Ehitajate teelt tulles pöörata mööda Tammsaare teed vasakule, siis saabub varsti fooriga reguleeritav ristmik Kadaka teega. Sellel ristmikul otse sõites Tammsaare tee lõpeb ja jätkub Ehitajate tee.

Tänava tänapäevane nimi võeti kasutusele 1963. aastal. Nime sai see Mustamäe rajanud ehitajate auks.

Hoonestus Ehitajate teel 
Ehitajate tee jalakäigusild
Ehitajate tee 5, Tallinna Tehnikaülikool. 
 Ehitusteaduskond
 Energeetikateaduskond
 Keemia- ja materjalitehnoloogia teaduskond
 Matemaatika-loodusteaduskond
 Mehaanikateaduskond
Männi park, Ehitajate tee, Sõpruse puiestee ja Keskuse tänava vahelisel alal
Ehitajate tee 9,  korterelamu
Ehitajate tee 11,  korterelamu
Ehitajate tee 23, Tallinna Lasteaed Õunake.  
Ehitajate tee 27, Mustamäe Tervisekeskus. 
Ehitajate tee 29, Pagaripoisid kohvik
Ehitajate tee 27, Tallinna Mustamäe apteek. 
Ehitajate tee 31, 5kordne korterelamu
Ehitajate tee 33, 5kordne korterelamu
Ehitajate tee 40, 5kordne korterelamu
Ehitajate tee 41, Grossi Toidukaubad. 
Ehitajate tee 42, 5kordne korterelamu
Ehitajate tee 44, 5kordne korterelamu
Ehitajate tee 46, 5kordne korterelamu
Ehitajate tee 48, Männi Raamatukogu. 
Ehitajate tee 49, 5kordne korterelamu
Ehitajate tee 51a, korterelamu ja Valge Torn baar-restoran. 
Kadaka mets, parkmets jääb mõlemale poole Ehitajate teed, ulatudes põhjas Kadaka ja A. H. Tammsaare teeni ja lõunas Eduard Vilde teeni
Ehitajate tee 52, 5kordne korterelamu
Ehitajate tee 54, 5kordne korterelamu
Ehitajate tee 68a, Mustamäe Haljastus AS. 
Ehitajate tee 107, Rimi Supermarket Nurmenuku. 
Ehitajate tee 109a, Haabersti Linnaosa Valitsus Õismäe asumis. 
 Haabersti Linnaosa Vaba Aja Keskus
 Haabersti Haldus OÜ
Ehitajate tee 137, Haabersti Perearstikeskus. 
Ehitajate tee 150/Paldiski maantee 145, Tallinna Loomaaed.

Viited 

Nõmme linnaosa tänavad
Mustamäe linnaosa tänavad
Haabersti linnaosa tänavad